text: VM-medalje til Esbjerg-kører
  06 oktober 2013 kl. 05.59
  Speedway-køreren Niels-Kristian Iversen fra Esbjerg har vundet sin første VM-medalje. Ved et løb i Torun i Polen vandt han bronze efter den britiske guld-vinder Tai Woffinden og polske Jaroslaw Hampel, der vandt sølv.
  Det var ellers tæt på at blive sølv til Niels-Kristian Iversen. Jaroslaw Hampel sagde efter løbet, at han havde svært ved at holde Iversen på afstand, og det var et tæt løb mellem de to lige til de sidste meter.
  Niels-Kristian Iversen var begejstret for sin bronze-medalje. I det hele taget er han tilfreds med løbene i denne sæson, hvor han har holdt fast på sin danske mesterskabs-titel og vundet flere Grand Prix'er, bl.a. i Italien og Sverige.
  
  Det er lidt skørt
  I Torun sluttede han foran Nicki Pedersen og dermed kan han kalde sig Danmarks bedste speedway-kører, selvom han godt ved, at det kan være svært at beholdepladsen.
  - Det er lidt skørt det her, sagde han i aftes. Jeg håbede, det ville gå sådan, men troede ikke rigtigt på det. Nu er det lykkedes, og det er herligt. Folk gør et stort nummer ud af konkurrencen mellem mig og Nicki Pedersen, men jeg ved, han er der, og jeg ved, at vi har en masse gode kørere i Danmark, sagde Niels-Kristian Iversen.
  Resultater fra VM-finalen i Torun:
  1 Tai Woffinden 151 point, 2 Jaroslaw Hampel 142 point, 3 Niels-Kristian Iversen 132 point, 4 Greg Hancock 129, 5 Nicki Pedersen 121, 6 Emil Sayfutdinov 114, 7 Matej Zagar 110, 8 Darcy Ward 106, 9 Tomasz Gollob 89, 10 Krzysztof Kasprzak 89, 11 Fredrik Lindgren 83, 12 Chris Holder 82, 13 Andreas Jonsson 64, 14 Martin Vaculik 62, 15 Antonio Lindback 51, 16 Leon Madsen 30, 17 Ales Dryml 16, 18 Adrian Miedzinski 15, 19 Andzejs Lebedevs 9, 20 Chris Harris 7, 21 Krzysztof Buczkowski 6, 22 Linus Sundstrom 6, 23 Bartosz Zmarzlik 6, 24 Michael Jepsen Jensen 6, 25 Fredrik Engman 4, 26 Aleksandr Conda 3, 27 Oliver Berntzon 3, 28 Josef Franc 2, 29 Peter Kildemand 2, 30 Kenni Larsen 2, 31 Nicolas Covatti 2, 32 Kim Nilsson 2, 33 Jason Bunyan 1, 34 Craig Cook 1 point og 35 Josh Auty 1 point.
  